Οικογένεια Μητσοτάκη

Η οικογένεια Μητσοτάκη είναι πολιτική οικογένεια με καταγωγή από την περιοχή των Χανίων της Κρήτης, με μακρά  παράδοση. Σύμφωνα με τον καθηγητή Νικόλαο Β. Τωμαδάκη, η απώτερη καταγωγή της ήταν από το σημαντικό σόι των Ανδρεαδάκηδων, από το χωριό Χορδάκι του Ακρωτηρίου. Η ονομασία της οικογένειας Μητσοτάκη προέρχεται από το κρητικό «μιτσός», που σημαίνει το παιδάκι, το πιτσιρίκι,Βλ.  γι' αυτό και η αρχική μορφή του οικογενειακού επιθέτου ήταν Μιτσοτάκης,Βλ. π.χ. την αναφορά στον γενάρχη της οικογένειας ως Κωνσταντίνο Μιτσοτάκη στο:  τύπος που επιβιώνει μέχρι σήμερα.

Ο γενάρχης Κωνσταντίνος Μητσοτάκης του Κωνσταντίνου (1845–1898), ο λεγόμενος γερο-Κωστής ή Γεροκωστής,Βλ.  νυμφεύθηκε την Κατίγκω (Αικατερίνη) Βενιζέλου, αδερφή του Ελευθερίου Βενιζέλου, μέσω της οποίας η οικογένεια Μητσοτάκη συνδέθηκε συγγενικά με την οικογένεια Βενιζέλου. Ήταν ιδρυτής του λεγόμενου «Κόμματος των Ξυπόλητων», το οποίο αργότερα παρέλαβε ο Ελευθέριος Βενιζέλος και το μετεξέλιξε στο Κόμμα Φιλελευθέρων. Ο Κυριάκος Κ. Μητσοτάκης (1883–1944), γιός του γερο-Κωστή, διετέλεσε βουλευτής Χανίων, όπως και ο αδερφός του Αριστομένης Μητσοτάκης, ο οποίος επιπλέον υπηρέτησε ως υπουργός Εθνικής Οικονομίας στην κυβέρνηση του Αλέξανδρου Παπαναστασίου και αντιπρόεδρος της Βουλής των Ελλήνων.

Ο Κωνσταντίνος Μητσοτάκης (1918–2017) διετέλεσε Πρωθυπουργός της Ελλάδας κατά την περίοδο 1990–93, η κόρη του Ντόρα Μπακογιάννη είναι νυν βουλευτής Χανίων και έχει διατελέσει υπουργός Εξωτερικών, υπουργός Πολιτισμού και δήμαρχος Αθηναίων. Ο γιος του, Κυριάκος Μητσοτάκης, υπηρετεί ως Πρωθυπουργός της Ελλάδας μετά την εκλογή του στις 7 Ιουλίου 2019, ενώ αρχύτερα διετέλεσε υπουργός Διοικητικής Μεταρρύθμισης και Ηλεκτρονικής Διακυβέρνησης και Αρχηγός της Αξιωματικής Αντιπολίτευσης.

Γενεαλογία
 Κωνσταντίνος Μητσοτάκης του Κωνσταντίνου (1845–1898) δικηγόρος, πολιτικός, εκδότης εφημερίδας, σύζυγος της Κατίγκως Βενιζέλου 
 Μαρία Μητσοτάκη, κόρη Κωστή Μητσοτάκη σύζυγος Γεώργιος Στεφανάκης 
 Αικατερίνη Στεφανάκη, κόρη Μαρίας Μητσοτάκη, σύζυγος Φαίδων Κουκουλές καθηγητής βυζαντινολόγος 
 Κωνσταντίνος Στεφανάκης, δικηγόρος, βουλευτής, υπουργός, Εμμανουήλ Στεφανάκης, και Γεώργιος Στεφανάκης, γιοί της Μαρίας Μητροτάκη
Γεώργιος Κουκουλές, συγγραφέας, πανεπιστημιακός και Ιωάννης Κουκουλές, καθηγητής γιοί της Αικατερίνης Στεφανάκη
Φαίδων Κουκουλές, φωτογράφος και Αικατερίνη Κουκουλέ, γιοί του Ιωάννη Κουκουλέ
 Γεώργιος Στεφανάκης, δικηγόρος, πρόεδρος του Ινστιτούτου Βυζαντινών και Μεταβυζαντινών Σπουδών της Βενετίας, γιος του Εμμανουήλ
 Αριστομένης Μητσοτάκης (1884 - 1941), βουλευτής, υπουργός και γιος του Κωνσταντίνου
 Κυριάκος Μητσοτάκης (1883 - 1944), βουλευτής, υπουργός, σύζυγος της Σταυρούλας Πλουμιδάκη και γιος του Κωνσταντίνου
 Αικατερίνη Μητσοτάκη (1917 – 1982), διευθύντρια του πολιτικού γραφείου του Κων. Μητσοτάκη, σύζυγος του Επαμεινώνδα Βιρβιδάκη και κόρη του Κυριάκου
 Ιφιγένεια Βιρβιδάκη, δημοσιογράφος και κόρη της Αικατερίνης
 Κυριάκος Βιρβιδάκης, βουλευτής, πρώην Υφυπουργός Ανάπτυξης, δήμαρχος Χανίων και γιος της Αικατερίνης
 Παντελής Βιρβιδάκης, γενικός διευθυντής του Ιδρύματος "Κωνσταντίνος Κ. Μητσοτάκης"Βλ. 
Κωνσταντίνος Μητσοτάκης (1918 - 2017), πρωθυπουργός, σύζυγος της Μαρίας Γιαννούκου και γιος του Κυριάκου
Ντόρα Μπακογιάννη (γενν. 1954), βουλευτής, υπουργός, δήμαρχος Αθηναίων, σύζυγος του Παύλου Μπακογιάννη (πρώτος γάμος) και του Ισίδωρου Κούβελου (δεύτερος γάμος) και κόρη του Κωνσταντίνου
 Κώστας Μπακογιάννης (γενν. 1978), πρώην δήμαρχος Αθηναίων, πρώην δήμαρχος Καρπενησίου, πρώην περιφερειάρχης Στερεάς Ελλάδας, σύζυγος Σίας Κοσιώνη και γιος της Ντόρας
 Αλεξάνδρα Μητσοτάκη (γενν. 1955), πρόεδρος της ActionAid Hellas και κόρη του Κωνσταντίνου
 Κατερίνα Μητσοτάκη (γενν. 1959), πρόεδρος του Ιδρύματος "Κωνσταντίνος Μητσοτάκης" και κόρη του Κωνσταντίνου
 Γρηγόρης Δημητριάδης, δικηγόρος, πρώην διευθυντής του πρωθυπουργικού γραφείου Κυριάκου Μητσοτάκη και γιος της Κατερίνας
Κυριάκος Μητσοτάκης (γενν. 1968), νυν Πρωθυπουργός της Ελλάδας, βουλευτής, πρώην υπουργός, πρόεδρος της Νέας Δημοκρατίας, σύζυγος της Μαρέβα Γκραμπόφσκι και γιος του Κωνσταντίνου
 Αρτεμισία Μητσοτάκη (γενν. 1932), σύζυγος του Γεωργίου Λυμπεράκη και κόρη του Κυριάκου
 Αντιγόνη Λυμπεράκη (γενν. 1959), πανεπιστημιακός, βουλευτής και κόρη της Αρτεμισίας«Αντιγόνη Λυμπεράκη: Η ακτιβίστρια ξαδέλφη της Ντόρας, στο ψηφοδέλτιο του Μάνου». iefimerida.gr (3 Ιουνίου 2012). Ανακτήθηκε στις 27.03.2017.

 Γενεαλογική διασύνδεση με Οικογένεια Βενιζέλου (πολιτικοί) 
Στο γενεαλογικό δένδρο που ακολουθεί, παρουσιάζονται τα μέλη των Οικογενειών Μητσοτάκη και Βενιζέλου που ενεπλάκησαν ενεργά στην πολιτική ζωή της Ελλάδας και κατέλαβαν κάποιο σχετικό αξίωμα, ενώ δίνονται και οι συγγενικοί δεσμοί των δύο οικογενειών.Ζωή Μητσοτάκη – Γενεαλογικό δένδρο Οικογένειας Βενιζέλου, Ίδρυμα Βενιζέλου Οι Πρωθυπουργοί της Ελληνικής Δημοκρατίας τονίζονται με .

 Παραπομπές  	

 Εξωτερικοί σύνδεσμοι 
 Ίδρυμα Κωνσταντίνος Κ. Μητσοτάκης